12-15.07.2016 toimus Laukataguse puhkekülas Raplamaal, Noorte Kotkaste ja Kodutütarde suvine suurlaager, kuhu kogunesid Kaitseliidu malevate noorteorganisatsioonid Tallinna, Rapla, Järva, Harju, Viru ja teistest Kaitseliidu malevatest, kokku osales laagris 15 maleva noored. Lisaks osalesid laagris ka Leedu, Läti ja Politsei noored, kokku oodati kohale kuni neljasadat noort inimest.
Aerovideod.ee osales üritusel ühes (workshopis) ehk töötoas, kus siis Henry Tombak – Aerovideod.ee droonikoolitaja, tutvustas tänast droonimaailma ja rääkis droonidest laiemalt. Eesmärgiks oli viia noori kurssi tänaste regulatsioonidega mehitamata õhusõidukite käitamisel meie õhuruumis. Päev oli ilus päikseline, sai proovitud nii pisemat drooni lennutamiseks kui ka ühele suuremale droonile lehvitada (vt videot allpool).
Aerovideod.ee tänab Eesti Kaitseliidu noorkotkaid külla kutse eest ja loodame, et droonihuvilised said paljudele küsimustele vastused.
Fotode autor: Megapiksel stuudio (www.megapiksel.ee)
Video: Aerovideod.ee
Turvalist lennutamist soovib,
Aerovideod.ee tiim.